Մշակույթների թանգարան (Լուգանո)

**Լուգանոյի մշակույթների թանգարան** (, **MUSEC**), խոշոր ազգագրական թանգարան Շվեյցարիայի Լուգանո քաղաքում։ Բացվել է 1985 թվականին։ Ստեղծվել է Սերժ Բրինյոնի, Ալֆրեդո և Էմմա Նոդարների, ինչպես նաև այլ արվեստագետների մի քանի ընդարձակ հավաքածուների միաձուլման արդյունքում՝ էթնիկ արվեստի հավաքածուները պահպանելու նպատակով։ Ներառում է մեծ թվով ցուցանմուշներ Ամերիկայից, Օվկիանիայից, Աֆրիկայից և Ասիայից։

Թանգարանը հիմնադրվել է **Ոչ եվրոպական մշակույթների թանգարան** անունով, 2007 թվականին վերանվանվել է **Մշակույթների թանգարան**, իսկ 2017 թվականին՝ **MUSEC**։ Թանգարանը համարվում է Լուգանո քաղաքի մշակութային կենտրոնի մի մասը, որի գլխավոր գրասենյակը գտնվում է Մալպենսատի կենտրոնական ամառանոցում։ Թանգարանի մուտքը հնարավոր է ինչպես Վիա Մաձինիի, այնպես էլ Ռիվա Կաչչայի կողմից։

## Ցուցահանդեսներ
MUSEC-ը պահպանում և ընդլայնում է արվեստի հավաքածուներ Հեռավոր Արևելքից, Հնդկաստանից, Հարավարևելյան Ասիայից և Օվկիանիայից։ Նոր գլխավոր գրասենյակը գտնվում է տասնութերորդ դարի Մալպենսատան ամառանոցում, Լուգանո լճի զբոսավայրում, թանգարանն ապահովում է անընդհատ փոփոխվող ցուցադրություններ՝ համաձայն թանգարանագիտության ամենաժամանակակից կանոնների։ Թանգարանը որպես արվեստի մարդաբանության կարևոր հետազոտական կենտրոն, հանրությանը միաժամանակ առաջարկում է թեմատիկորեն համընկնող առնվազն երեք ցուցահանդեսներ, որոնցից յուրաքանչյուրն ունի իր առանձնահատկությունները․

- «*Spazio Tesoro*»-ն, գտնվում է թանգարանի մուտքի մոտ և ազատ մուտքով, այցելուին ուղեկցում է պարբերաբար թարմացվող երթուղիով՝ Բրինյոնի հավաքածուի և թանգարանի այլ հիմնական հավաքածուների աշխատանքներով։ Իմաստներով լցված երթուղին այցելուին, ի թիվս այլ բաների, թույլ է տալիս դինամիկ շփվել թանգարանի այլ ցուցադրական տարածքներում ներկայացված թեմաների և ստեղծագործությունների հետ, երբեմն կանխատեսելով դրանք, երբեմն տրամադրելով արժեքավոր մեկնաբանություններ, որոնք օգտակար են նախագծի համաձայն թանգարանագրության միասնությունը հասկանալու համար։

- «*Spazio Maraini*»-ն ներկայացնում է «*Esovisioni*» շարքի ցուցահանդեսները՝ նվիրված ճամփորդական լուսանկարչությանը և մեծ լուսանկարիչների ստեղծագործություններում էկզոտիկայի թեմային։

- «*Spazio Cielo*»-ն ամբողջությամբ նվիրված է «*Cameredarte*» նախագծի ցուցահանդեսների կազմակերպմանը, որոնք նվիրված են նոր ձեռքբերումներին, կոլեկցիոներներին, ովքեր համագործակցում են MUSEC-ի հետ, և ժամանակակից նկարիչներին, ովքեր տարիների ընթացքում ներգրավվել են թանգարանի գործունեության մեջ։

- «*Spazio Mostre*»-ը զբաղեցնում է թանգարանի երկու հարկերը, հերթափոխով ցուցադրվում են «Ալտրալտ»-ի շարքերը՝ նվիրված էթնիկ արվեստի տարբեր ժանրերին։ «*OrientArt*»-ը նվիրված է ժամանակակից արվեստի և տեղական մշակութային ավանդույթների միջև ծագման և ինտեգրման տարբեր ձևերին, որոնցից ոգեշնչվում են Ասիայի, Աֆրիկայի և Օվկիանիայի նկարիչները, և վերջապես, «*Ethnopassion*» շարքի ցուցահանդեսները՝ նվիրված Եվրոպական ավանգարդ լեզուների զարգացման գործում տարբեր ժողովուրդների արվեստների դերի վերլուծությանը։

## Հավաքածու
** Brignoni հավաքածու **

MUSEC-ը դռները բացել է 1989 թվականին՝ շնորհիվ էթնիկ արվեստի ստեղծագործությունների կտակի, որը շվեյցարացի նկարիչ և կոլեկցիոներ Սերժ Բրինյոնին (1903-2002) հավաքել էր 1930-ից մինչև 1980-ականների կեսերը, երբ նա որոշեց դրանք նվիրաբերել Լուգանո քաղաքին։ Այսպիսով, ժողովածուն առաջին հերթին վկայում է «հարավային ծովերի» մշակույթների ստեղծագործական ձևերի և այն թեմայի միջև կապի մասին, որը 20-րդ դարի գեղարվեստական ավանգարդները քննարկել են իրենց շրջապատում և փորձել մարմնավորել իրենց ստեղծագործությունների մեջ։ Աշխատանքները համարվում են նրբաճաշակ ընտրության արտահայտություն, որոնք նախապատվությունը տալիս են լավագույն ստեղծագործական արտադրանքին և կարողանում են ֆենոմենոլոգիապես ճանաչել արվեստի այն արտահայտությունները, որոնք դեռևս չեն մշակվել։ Ժանրերն ու աշխարհագրական ծագումը, թեև որոշ նշանակալից բացառություններով, արտացոլում են 20-րդ դարի կեսերի եվրոպական, ավստրալական և հյուսիսամերիկյան հավաքածուներում ամենատարածվածները  և գրեթե չկա «կտորների» պակաս, ինչը այդ ժամանակ համարվում էր անփոխարինելի հավաքածու։ Հատկապես ակնհայտ է քանդակագործական ստեղծագործությունների նկատմամբ ճաշակը, որն աչքի է ընկնում էքսպրեսիոնիստականբովանդակությամբ և ստեղծագործական տեխնիկայով, ինչպես նաև նկարի  գեղագրական հարդարման առանձնահատուկ հարստությամբ։
  
**Այլ հավաքածուներ**

Թանգարանի բացումից ի վեր և հատկապես 2005 թվականին նրա վերաբացումից ի վեր, MUSEC-ն ընդունել և ընդլայնել է բազմաթիվ այլ հավաքածուներ, որոնցից մի քանիսը թվարկված են ստորև՝
 
Սեշինա Պիլոնե-Ֆաջիոլիի հավաքածուն (ճապոնական լուսանկարներ՝ ալբումինից ձեռքով պատրաստված, որոնք թվագրվում են տասնիններորդ դարի վերջով և քսաներորդ դարի սկզբով), «*Pilone*» հավաքածուն (ներառում է չինական թատրոնի ավելի քան 400 ստեղծագործություններ, ներառյալ ներկված դիմակներ և դեմքեր, գլխազարդեր, դիմահարդարման և զգեստների պարագաներ, հովհարներ, երաժշտական գործիքներ և ամբողջական հավաքածուներ), Նոդարի հավաքածուն և ֆոնդը (1000 արվեստի ստեղծագործություններ  և նյութական մշակույթի առարկաներ, երկու մեծ գետային նավեր, մոտ 6000 լուսանկար, 71 վավերագրական ֆիլմ և ավելի քան վաթսուն ժամ ձայնագրություններ ձայներիզների վրա, որոնք հավաքվել են դաշտային պայմաններում Աֆրիկա շրջագայությունների ընթացքում, հատկապես 1950-ական և 1960-ական թվականներին Վերին Կոնգո կատարած մի շարք ճանապարհորդությունների ժամանակ) և Անտոնինիի հավաքածուն (ավելի քան 1100 դեկորատիվ սանդերքներ  ամբողջ աշխարհից)։

## Միջոցառումներ և ծառայություններ
MUSEC-ի գործունեությունը հիմնված է գիտական հետազոտությունների վրա, որոնք իրականացվում են իր անձնակազմի և այլ հետազոտողների կողմից՝ համագործակցելով աշխարհի թանգարանների, համալսարանների և մշակութային հաստատությունների հետ։ Այդ իսկ պատճառով էլ թանգարանում անցկացվում են նաև սեմինարներ և մասնագիտական զարգացման միջոցառումներ՝ համալսարանական դասախոսություններ, խորացված վերապատրաստման դասընթացներ և վարպետության դասեր մարդաբանության և թանգարանագիտության բնագավառներում։ MUSEC-ի պահեստներ կարելի է այցելել նախնական գրանցման միջոցով և այդտեղ են գտնվում թանգարանի կոնսերվացիոն և տեխնիկական լաբորատորիան, որը կահավորված է թանգարանի կարիքների, ինչպես նաև երրորդ անձանց հետ մասնագիտական խորհրդատվությունների համար։

Ուսումնական դասընթացն իրականացվում է մասնագիտացված անձնակազմի կողմից և ներառում է սեմինարներ երեխաների համար, էքսկուրսիաներ, կոնֆերանսների հաճախում և գիտելիքի տարածման այլ ձևեր, որոնք նույնպես կարող են հարմարեցվել օգտատերերի կարիքներին։

MUSEC-ը նախնական գրանցման միջոցով այցելուներին առաջարկում է նաև էքսկուրսիաներ ամառանոցի տարածքում։ Թանգարանը իր շինությունները տրամադրում է նաև հանդիպումների, հատուկ միջոցառումների, ինչպես նաև լուսանկարչության և նկարահանումների կազմակերպման համար։

## Գրականություն
* Campione Francesco Paolo (a cura di), *La Collezione Brignoni*; primo volume, *Arte per metamorfosi*; secondo volume, *Catalogo delle opere*, Mazzotta, Milano 2007. ISBN 978-88-202-1843-0 e ISBN 978-88-202-1846-1.
* Campione Francesco Paolo (ed.), *The Brignoni Collection*; volume one, *Art through Methamorphosis*; volume two, *Catalogue of Works*, Mazzotta, Milan 2007. ISBN 978-88-202-1848-5 and ISBN 978-88-202-1865-2.

## Ծանոթագրություններ

## Արտաքին հղումներ
* '''Sito ufficiale del Museo delle Culture'''
* Sito ufficiale della Città di Lugano

Կատեգորիա:Շվեյցարիայի թանգարաններ
Կատեգորիա:Շվեյցարիայի պատկերասրահներ
Կատեգորիա:1989 հիմնադրված թանգարաններ
Կատեգորիա:1989 հիմնադրումներ Շվեյցարիայում